Държавен вестник, бр. 48, 2010 г., стр. 7

БРОЙ  48	
Д Ъ Р Ж А В Е Н  В Е С Т Н И К 	
СТР.  7  
1. „Трансграничен железопътен превоз“ 
означава железопътен превоз, при който се 
пресича границата между държавите на дого­
варящите страни.
2. „Граничен контрол на железопътния 
превоз“ означава контролните дейности, свър­
зани с осъществяване на граничен полицейски 
контрол, митнически контрол, свойствен за 
околната среда контрол, фитосанитарен, вете­
ринарен и/или епидемиологичен контрол на 
лица, стоки, животни и транспортни средства 
(в зависимост от случая) за осъществяване 
на контрол и законно преминаване на лица и 
стоки през границата, както и предотвратява­
не на незаконно преминаване на границата и 
предотвратяване и отстраняване на всякакви 
незаконни действия.
3. „Компетентни органи“ означава органите 
на държавите на договарящите страни, които 
са оправомощени с осъществяването на гра­
ничния контрол на железопътния превоз през 
граничните пунктове. 
4. „Служебно място за граничен контрол на 
железопътния превоз“ означава граничния пункт 
или част от него, създадени за осъществяване 
на контрол на трансграничния железопътен 
превоз.
5. „Държава домакин“ означава държавата 
на договарящата страна, на чиято територия 
се намира граничната гара и/или на чиято 
територия служителите на компетентните ор­
гани на другата договаряща страна изпълняват 
служебните си задължения по осъществяване 
на граничен контрол.
6. „Съседна държава“ означава държавата 
на другата договаряща страна. 
7. „Железопътна гранична обработка“ оз­
начава всички дейности, осъществявани от 
персонала на управителите на железопътната 
инфраструктура и на железопътните предпри­
ятия, с цел осигуряване по движението, техни­
ческите и търговските дейности, необходими 
за трансграничния железопътен превоз. 
8. „Отговорни органи“ за прилагане на раз­
поредбите на спогодбата означава:
а) За Република България:
Министерство на транспорта;
б) За Румъния:
Министерство на транспорта, строителството 
и туризма.
Договарящите страни взаимно се информи­
рат за всяка промяна на името на съответния 
отговорен орган. 
9. „Инфраструктурен управител“ означава 
всяко лице или предприятие, отговарящо в 
частност за управлението и поддържането на 
железопътната инфраструктура на територията 
на държава на съответната договаряща страна. 
10. „Стоки“ означава товари, включително и 
живи животни, багажи и колети, както и други 
продукти и транспортни средства и ценности, 
определени като такива в митническите правни 
разпоредби и превозвани през границата по 
железница. 
11. „Железопътно предприятие“ означава 
всяко предприятие, което отговаря на изис­
кванията на румънското или съответно на 
българското законодателство за достъп до желе­
зопътната инфраструктура и за предоставянето 
на транспортни услуги за превоз на пътници и/
или стоки по железница, като предприятието 
осигурява тракция.
12. „Гранична гара“ означава железопътна 
гара, в която компетентните органи, желе­
зопътните предприятия и другите служби 
осъществяват контрол, предаване и приемане 
на влакове, преминаващи през железопътния 
граничен преход. 
13. „Обща гранична гара“ означава гранич­
на гара, в която се извършва предаването и 
приемането на влаковете, вагоните и стоките 
от железопътните предприятия, извършващи 
транспортни услуги в железопътния граничен 
преход и в която компетентните органи от дър­
жавите на двете договарящи страни извършват 
контролната си дейност. 
14. „Железопътен граничен преход“ означава 
железопътния участък, обхващащ граничните 
гари на държавите на договарящите страни, как­
то и железопътната линия между тези гари, до 
които имат достъп железопътните предприятия.
15. „Оперативна територия“ означава же­
лезопътния граничен преход, на чиято тери­
тория компетентните органи и железопътният 
персонал на съседната страна имат право да 
извършват контрол на железопътния транс­
граничен превоз и съответно железопътната 
гранична обработка. 
16. „Гранична железопътна линия“ означава 
железопътния участък между граничните гари, 
който пресича държавната граница. 
17. „Телекомуникационни инсталации и 
съоръжения за предаване на данни“ означава 
жични и безжични комуникационни средства, 
мрежи, сателитни комуникационни средства, 
радиокомуникационни технически съоръжения, 
включително и антенни системи.
18. „Железопътен персонал“ означава пер­
сонала на железопътните предприятия и ин­
фраструктурните управители.
Член 3
1. Оперативната територия на граничната 
гара/на общата гранична гара включва:
а) работните помещения за служителите на 
компетентните органи и железопътния персонал 
от съседната държава;
б) коловозите на граничната гара, където се 
намира влакът, по време на осъществяване на 
граничния контрол на железопътните превози 
и граничната железопътна обработка.